لما الكبار بيشتغلوا ... لما الماركت ميكر بيقرر يدخل .. بيفكر إزاى
ما هو أسلوبه ...عنده إستراتيجية واضحة للمتاجرة ... بيحدد فيها نقط دخوله .. ونقط خروجه ..

طيب .. بيحددها على أي أساس ..

طبعا أساس علمي بحت .. قائم على التحليل الفني للمضاربة طبعا ...
ومؤشرات فنية مؤكدة .. ولا تحتمل الخطأ ..
وفكر واحد .. هو أنه لازم يكسب ..
وبالتالي فيه واحد تانى قدامه .. لازم بيخسر ..
الكل بيبيع للكل .. ودة سباق .. وإحنا متفقين .. واحد كسبان وواحد خسران ..
حتى لو الخسران دة .. خسران ربح إضافي .. هوة برضه خسران ..
تمام كدة ..
نسب فيبوناتشى التصحيحية دى .. هي أهم أدوات الماركت ميكر ..
يضعون أوامرهم بالشراء والبيع على أساسها ..

يبقى هنا لازم أعرف المحطات التي قد يتوقفون عندها ويدخلون إلى السهم أو يخرجون منه ..

معرفتي بهذه المحطات ستساعدني على التنبؤ بحركاتهم ..
وكلما تخلوا عن محطة .. سأكون على يقين تام من دخولهم في المحطة الثانية ..

يبقى هنا مش هاقول الكلام اللي بيتقال في السوق من غير أساس 
هأبقى فاهم الدنيا رايحة فين .. وأتحرك ..

ناخد الحالات اللي في السوق للسهم ..

أولا :- افتراض إن عندنا سهم صاعد ...

ثم حدثت حركة تصحيح وجني أرباح ...زى ما حصل في المنتجعات مثلا ... السهم وصل 30 و31 جنية .. ثم بدأ في الهبوط ..
مين اللي قال إن السهم فيه 23 جنيه .. مفيش تنجيم هنا .. ولا محلل محصلش .. 
فيه أساس علمي بناقشه ...


طيب .. السؤال هنا ..
هل ننتظر أن يهبط السعر 
هل نتوقع هبوط قوى أم هبوط بسيط ؟
استخدم فيبوناتشى دة إزاى ... أعمل إيه ...

المنطق بيقول إيه ......

مادام السهم قوى .....وطريقه صاعد .....وأخباره وميزانيته جيده .....
النتيجة ...
فان الهبوط لن يكون كبيرا بل بقدر بسيط 

ومعنى ذلك عند تطبيق نسب فيبوناتشى إن السهم سيسير على النسب القليلة وليس الكبيرة أي إن الهبوط يكون على نسب 38% ونسب 50% وبالكتير 62%
فلا نتوقع أن تصل نسب الهبوط عند فيبوناتشى إلى 100 % أو 162%

ثانيا : افتراض عندنا سهم هابط .....

مثلا إن كان السهم في حالة انهيار..... بيهبط هبوط دائم ...
وطبعا الحالات عندنا من دة كتير ... زى العربية ... من غير سبب ..
إنما هنا الانهيار ( اللي في الكتب ) غالبا ما يكون بسبب خبر سيء ....أو اقتصاد يعانى مشاكل كبيرة ...... أو أحداث مفاجئة ...

فهنا يمكننا توقع النسب الكبيرة مثل 162% وحتى 262% ...

مثلما حدث في أحداث كثيرة من قبل .... 
فقد كان سهل جدا أن تجد نسب 62% و 100%


ثالثا :- السهم فى حالة الصعود ...

إذا كان السهم قد هبط وسيبدأ رحلة صعود .......

فهنا نراجع حالة السهم هل هو قوى ......وأخباره وميزانيته جيدة .......

إذن نتوقع أن نسب فيبوناتشى تكون عالية أي تصل 62% بسهولة وتخترق ال 100% وتصل إلى 162% وقد تصل أحيانا كما حدث لحديد عز إلى 462% من قبل ... 

رابعا : السهم فى حالة الهبوط ...
إذا كان السهم لشركة ضعيفة...... وإخبارها غير مشجعة....... والسوق راكد...

فلا نتوقع أن يصعد السعر على نسب كبيرة فقد تكون نسبة الصعود على فيبو حوالي 38% وبالكاد قد يصل إلى 62% ..
د. جيهان جمال

